A LOS ANGELES MEGYEI SERIFFHIVATAL
AZ EGYESÜLT ÁLLAMOK LEGNAGYOBB SERIFFHIVATALA,
AMELY AZ ORSZÁG LEGNÉPESEBB MEGYÉJÉÉRT FELELŐS.
A LEGBRUTÁLISABB, LEGBONYOLULTABB GYILKOSSÁGOK UTÁN NYOMOZNAK.
EZEK AZ Ő TÖRTÉNETEIK.
2003. FEBRUÁR 3.
Lecsuktak, mint valami szarházit!
PHIL SPECTOR HANGJA
Szemétkednek velem, csak mert valaki átjött hozzám,
és szétlőtte azt a hülye fejét!
Aztán jöttek maguk,
letartóztattak, kibaszottul szétverték a seggem,
a szart is kiverték belőlem!
Ezért még megfizetnek, rohadékok! Ekkora faszságot!
Az Alhambra-i rendőrségen magát Phil Spectort tartották őrizetben.
A hadnagy telefonon tudatta velem,
hogy ő egy dúsgazdag zenei producer.
Ami engem illet, sosem hallottam róla!
Spector stílusáról úgy tartják, hogy megreformálta a popzenei hangzást.
HALOTTKÉM
Mondhatni kiemelt gyilkossági ügynek indult,
mert várható volt, hogy óriási figyelem fogja övezni,
és ezt azonnal látnunk kellett!
Szerintem mind láttuk ezt.
A Los Angeles Megyei Seriffhivatal a szakma krémje.
A legnagyobb ügyek némelyikét Los Angelesben tárgyalják.
Itt 110%-ot kell nyújtanod!
Ez emberölés. Nincs ennél súlyosabb bűncselekmény.
A szenvedély és a kötelességtudat mindennél fontosabb.
A felfedett igazság az igazságszolgáltatás alapja.
GYILKOSSÁGI ÜGYEK: LOS ANGELES
Van valami kivételes és egyedi a celebek ügyeiben.
Úgy tűnik, az ilyen ügyeknek
mindig is Los Angeles volt a központja.
Aki Los Angelesre gondol, annak Hollywood jut eszébe.
Hollywood, a színészek, a rendezők és a producerek.
Ennél jóval többről van szó,
de mondhatni ez adja a város lelkét.
Los Angeles furcsa hely.
A Los Angeles megyei seriffek felelősek a teljes megyéért.
Az Egyesült Államok legszegényebb területeitől kezdve
a gazdagabb részeken át
a százmillió dolláros óceánparti birtokokig
az egésznek mi látjuk el a rendvédelmét.
Változatos munka!
A gyilkosságiakhoz akartam kerülni.
Végül 1999-ben ért ez a szerencse.
A gyermekeim akkor hét- és kilencévesek voltak.
Sokan mondták, hogy túl kicsik még, mert hosszú volt a munkaidőm,
mindig akadt teendő, de a munkarendet a családi élethez igazítottuk.
Ha ez azt jelentette, hogy ezután este tízkor vissza kell mennem az irodába,
hogy végezzek a feladataimmal, így tettem.
2003. FEBRUÁR 3. 7.00
A társam, Paul Fornier és én épp végeztünk az ügyelettel,
mikor üzenet érkezett az osztálytól,
hogy minket bíznak meg egy Alhambra-i palotában történt esettel.
PYRENES-KASTÉLY
Annyi információt adtak, hogy holtan találtak egy nőt
és egy zenei producer az ügy érintettje.
Kissé meglepő volt az a hatalmas, fényűző épület
egy ilyen kisvárosban,
gyakorlatilag Los Angeles külvárosában.
PHIL SPECTOR OTTHONA
Alhambra egy álmos kisváros.
Többnyire a középosztály családi házaiból áll,
ez a monstrum szinte a semmiből nő ki.
Közelebb érve óriási tömeget láttunk a sárga rendőrségi szalag mögött.
Emlékszem Paul szavaira: „Kösd fel a gatyát!”
Egy nőt lövés ért ebben a házban.
Az áldozatot a helyszínen halottnak nyilvánították.
Kész állatkert volt, mire odaértem.
Fent a híradósok helikopterei, lent az utcán a híradósok furgonjai.
2003. FEBRUÁR 3
5.00 – VÉGZETES LÖVÉS 7.00 – MEGÉRKEZNEK A NYOMOZÓK
Mikor a helyszínre értünk,
az Alhambra-i rendőrökkel beszéltünk elsőként.
Hadd összegezzem a helyzetet!
A seriffhivatal fedi le Los Angeles megye nagy részét.
A megye kisebb törvényhatósági területekre oszlik,
ezeknek saját rendőrsége van,
de nincs annyi dolgozójuk, mint a seriffhivatalnak.
A Los Angeles Megyei Seriffhivatalnál mintegy 100 gyilkossági nyomozó dolgozik,
így a rendőrségek hozzánk fordulnak,
és az ügy ettől kezdve a mi felelősségi körünkbe tartozik.
Az Alhambra-i rendőrök elmondták,
hogy Phil Spector sofőrje hívta őket a segélyhívón keresztül.
Amikor kiérkeztek, meglátták Phil Spectort
az emeleti ablakon keresztül, körbe-körbe járkált a helyiségben.
Szóltak neki, hogy menjen le hozzájuk,
de a fickó nem engedelmeskedett, nem ment ki.
Bementek a házba, és kérdőre vonták Phil Spectort.
Nem volt együttműködő.
Az egyik széken egy egyértelműen halott nőt láttak.
Phil dühöngött: „Életem leglesújtóbb látványa!”
Az egyik rendőr az egészet felvette.
Ekkora kibaszott hülyeséget!
Fogalmam sincs, mi ütött a nőbe, bassza meg...
de a House of Bluesban biztonsági őrök voltak vele.
gőzöm sincs, mi a szar ütött belé,
de ahhoz biztosan nem volt joga, hogy a rohadt kastélyomba jöjjön,
és szétlője a fejét, baszki!
Mi a franc ütött mindenkibe?
Használták a sokkolót.
Sőt, azt hiszem golyóálló pajzs volt náluk, amikor kiütötték.
Az Alhambra-i rendőrök erősen kezdetleges nyomozást végeztek.
A nyomozás alapján őrizetbe vették Phil Spectort.
Ennyi idő után kijelenthetem: az embereket ezerféleképp érheti a halál.
Fontos, hogy mindent számításba vegyél és nyitott maradj!
Spector állításai alapján az öngyilkosság is egy lehetőség.
Nyitva volt a hátsó ajtó.
Amikor beléptünk, egy fiatal nőt pillantottam meg.
A teste elterült egy széken az előszobában.
A lábánál egy 38-as kaliberű kézifegyver hevert.
A szájüregében lőtt seb volt látható.
Nem tudtuk, kicsoda, vagy hogy kapcsolatban voltak-e.
Lehet egy elfajult helyzet eredménye.
Bűncselekmény? Öngyilkosság? Talán csak egy szörnyű baleset?
Három irányban folytattunk nyomozást.
Elsőre, felületesen szemlélve minden halálesetet úgy vizsgálunk,
mintha gyilkosság lenne.
Gyilkosságiakat küldünk
minden öngyilkossághoz a megyei seriff hatáskörén belül.
A karambolon kívül minden halálos balesethez
kimennek a gyilkosságiak.
Ahogyan végignéztem Mr. Spector személyes tárgyain,
kezdtem megérteni, hogy ez az ember mekkora jelentőséggel bír a zeneiparban.
Phil Spector produceri hírneve
néha elhalványította a vele dolgozó előadókét.
A fényképeken Tina Turnert, a Righteous Brotherst,
és a Beatlest láthattad. Ott volt a sok Grammy-jelölés
és a rengeteg díj, amelyet ő szerzett az évek során.
Ha vezető nyomozóként
ez az ügy jól sül el, részed lesz miden elismerésben.
Ha viszont valami félresikerül, felelősségre fognak vonni.
SERIFF
Mark Lillienfeldre
az egyik legtapasztaltabb gyilkossági nyomozóra bíztuk
a helyszínelést,
mert tudtuk, hogy a nyomozás egészét tekintve
ez sorsdöntő lesz.
A jelentős ügyek és Mark Lillienfeld kéz a kézben járnak.
A nagy horderejű ügyek kikészítik a zsarukat, de én nem esek hanyatt tőlük.
Ugyanannyi erőfeszítést,
munkaerőt és gondosságot szánunk minden tetthelyre.
A ház borzalmas állapotban volt.
A rosszul megvilágított,
mocskos helyiségek
tele voltak egérrel, patkánnyal és csótánnyal.
Nem illett egy ilyen dúsgazdag emberhez.
Azt gondolnád, hogy fényűző életet él.
Volt ott minden, mint a búcsúban.
Mintha a fószer dollármilliomos gyűjtögető lenne.
Először az jut az eszedbe: „Csak ki ne hagyjak semmit!”
Azután ez:
„Spector már vagy hat éve nem járhatott ebben a szobában!”
A legkülönlegesebb helyszínelés volt,
amin részt vettem életemben.
Ami azt illeti, elég egyszer az életben.
Pocsék élmény volt, borzalmas,
mert olyan összevisszaság uralkodott.
Tehát a házban találtuk az elhunyt porhüvelyét,
jól látható lőtt sebből származó vér jelentette a fizikai bizonyítékot.
Szájba lőtték,
így fogak és fogszilánkok hevertek a holtteste mellett,
a kárpiton és a szoba túlsó felén, a lépcsőn.
Összegyűjtöttük, lefényképeztük, vázlatot készítettünk, DNS-mintát vettünk.
Túl kell lendülni az irtózaton és az érzelmeken is!
Ehelyett arra kell koncentrálnod, hogy mit árulnak el a részletek!
Mi beszélünk a halottak helyett,
ők pedig a fizikai bizonyítékokkal nyomokat hagynak a számunkra.
Holttest mellett állva mindannyian tisztában voltunk azzal,
hogy ez óriási felelősség, amit komolyan kell venni!
Némileg spirituális szemléletmódra van szükséged.
Gond nélkül képes voltam ránézni egy holttestre.
Az csak az illető porhüvelye, a lelke már nincs köztünk.
A halál közelsége idővel igenis ránehezedik az emberre.
Nyomot hagy rajtad.
Ezután az ügy megoldására kell koncentrálnod!
Lassan, módszeresen dolgoztunk, mielőtt elhagytuk volna a helyszínt.
Ha sok a bizonyíték, akkor a tetthelyet általában
hét–nyolc órán át is vizsgálod.
Ez esetben több mint egy napig tartott.
A padlón töltött 38-as kaliberű revolver hevert,
A Colt fegyvergyártó vállalat gyártmánya.
A fegyver tárából egyetlen töltényt lőttek ki.
Mindezek között egy másodzár fordítógombját találtunk,
a ház hátsó ajtajáról származott.
A többség másodzárat használ, az a kerethez rögzíti az ajtót,
ez nagyobb biztonságot nyújt.
Ez esetben a másodzár nyitásához a fordítógombot forgatod,
de az nem a zárban volt, hanem a földön hevert.
Merőben szokatlan! Mégis hogy történhetett?
Egyesek azt mondanák: „Mintha a pisztolyt a lábához tették volna!”
Az a gond, hogy képtelenség rekonstruálni, hová esne a fegyver.
Amikor leesik...
a fegyver elgurul.
Az íróasztal fiókjában egy patentos bőr pisztolytáskát találtunk.
Az a bőr fegyvertok egyértelműen illet
az 5 centis, 38-as kaliberű, kékített acél Colt revolverre.
A fegyvert abból a tokból vették ki.
Végül délután ötkor, csaknem 12 órával később
a halottkémi hivatal megerősítette
az áldozat személyazonosságát.
Lana Clarkson volt az áldozat.
További információkat szerezhettünk az áldozat édesanyjától.
Donnának hívták, elmentünk hozzá.
Felhívott Lana húga, Fawn.
Így szólt: „Valami történhetett Lanával!”
„Többet nem tudok, de baj van!” Erre én: „Hogy érted? Mi a baj?”
Fawnt felhívta valaki, de tényleg nem tudott sokat.
Azt mondta, köze lehet a hírekhez, amelyek a tévében
egy esetleges Alhambra-i gyilkosságról szóltak.
Vártam Lana hívását, de nem hallottam felőle.
Azt gondoltam, talán ott buliztak,
és másokkal együtt ott tartják a nyomozás miatt.
Végül felhívtam a seriffhivatalt.
Már elindultunk Donnához,
amikor telefonon hívta a társamat, Pault.
Azt hittem, majd visszahív, de megkérdezte: „Hol találkozhatnánk?”
Meghökkentem: „Találkozni akar?”
És...
Elnézést!
Felolvasta Lana Venice-i lakcímét.
CSENDES-ÓCEÁN
Megkérdezte: „Találkozhatunk ott?”
Szörnyen aggódtam!
Nem tudtam, mi történt, de ez rosszat sejtetett.
Beálltam a parkolóházba a kocsival, és igyekeztem összeszedni a gondolataimat,
hogy ne zaklassam fel magam anélkül, hogy bármit is tudnék,
ezért letakarítottam az autót.
Kivettem egy pár cipőt a kocsiból.
Fogtam a cipőt, és azt mondtam magamban...
„Nem történhetett Lanával! Itt a cipője!”
Elnézést!
Hirtelen megérkeztek a nyomozók, azután Lana húga és öccse is megjött.
Csendben a nyaraló bejáratához sétáltunk,
majd miután bementünk,
Fornier nyomozó szemlesütve bevallotta, hogy Lanával történt.
Elnézést!
Legyen szó felnőttről vagy kisgyerekről,
nincs annál rosszabb és természetellenesebb,
mint amikor egy szülő túléli a gyermekét.
Borzasztó nehéz ez!
Tudatni valakivel egy szeretett személy halálát...
vitathatatlanul, minden kétséget kizáróan a rendőrlét legrosszabb része,
pedig jó sok pocséksággal jár!
Elengedhetetlenül fontos, hogy mindent megtudj,
méghozzá minél előbb,
mert ettől is függhet a fizikai bizonyítékok gyűjtése.
A társammal és a nyolc másik nyomozóval együtt
még mindig helyszíneltem.
Minél többet tudsz az áldozatról,
annál inkább megismerheted a halála körülményeit.
Az embereknek fel kell dolgozniuk a hallottakat,
erre ilyesmiket kérdezek: „Egyébként Lana
épp Phil Spectornál járt, tudja, hogy kicsoda Phil Spector?”
„Lana ismerte Phil Spectort? Nem tudja, miért ment oda?”
Donna azt válaszolja: „Nem, nem ismerte őt!”
A szórakoztatóiparban munkaidő után mindenki ismerkedik,
ez nem lepett meg.
Lanának fontos volt a kapcsolatépítés,
sokakkal találkozott, hisz színésznőként dolgozott.
El szeretném érni a buszt!
Tudod, hová mégy?
Persze. Oda, ahová a busz visz!
Lana a '80-as években sok tévéműsorban szerepelt, a Barbarian Queen-filmekben is.
FŐSZEREPBEN
Lana mindkét csuklóját eltörte, ez komoly hátrányt jelentett számára.
Véletlenül elesett,
és az esés kivédésekor mindkét csuklója eltört.
Csavarokkal kellett rögzíteniük!
Ezzel egy teljes évnyi lábadozás vette kezdetét számára.
Nem maradtam sokáig,
hagytuk, hogy családi körben gyászoljanak.
Az eset után Phil Spectort azonnal letartóztatták,
és ő közölte az Alhambra-i rendőrökkel, hogy ügyvédet akar.
Amint kimondta ezeket a szavakat,
a rendőrség tehetetlenné vált. Letette az egymillió dolláros óvadékot.
Az ügyészség úgy állt hozzá: „Nem emelünk vádat!”
„Megvárjuk, amíg mindent kivizsgálnak!”
Az Alhambra-i rendőrök az első eligazítás során elmondták,
hogy egyetlen szemtanút találtak, a sofőrt.
A neve Adriano De Souza, ő hívta először a segélyvonalat.
Beszélnünk kellett vele!
- Paul Fornier nyomozó. - Richard Tomlin nyomozó.
Itt van velünk...
Adriano De Souza.
Kérdésünkre Adriano De Souza elmondta,
hogy korábban úgy 10–15 alkalommal dolgozott Philnek.
Adriano szerint Phil Spector pontban este hétkor hagyta el a házat,
mint általában.
West Hollywoodba ment vacsorázni és italozni.
Éjjel 1.15–1.20 körül lehetett,
amikor Philt a House of Bluesba küldték.
A House of Blues zárórájához közeledve,
nem sokkal 2.00 után Lana a részeg Phil Spectornak segített.
Adriano szerint Phil ittas volt.
Lana betámogatta Philt a kocsi hátsó ülésére.
Ő is beszállt, majd Phil Spector otthonához mentek.
Adriano elmondása szerint az épület mögött parkolt le,
ezután rövid ideig zenét hallgatott, majd elaludt.
Hajnali 5.00 körül Adriano hangos durranást hallott.
Ettől annyira megijedt, hogy kiszállt az autóból.
Ekkor kivágódott az épület hátsó ajtaja.
Phil Spectort látta fehér kabátban.
Láttam az arcát.
Amikor megláttam, fegyvert tartott maga előtt.
Adriano vért vett észre a kezén.
Ilyen mozdulatot tettem, ekkor megláttam a nő lábát.
- A széken láttam a hölgyet... - Értem.
...vér borította az arcát.
Spector Adrianóra nézett, és azt mondta...
Azt mondta: „Azt hiszem, megöltem valakit!”
Adriano úgy érezte, veszélyben van az élete, ezért elfutott.
Hívta Phil menedzserét, rögtön bekapcsolt az üzenetrögzítő.
Michelle!
Michelle, át kell jönnie Mr. Philliphez!
Azt hiszem, megölt egy nőt!
Most pedig hívom a rendőrséget!
Adriano azt mondta „Azt hiszem, Mr. Phil megölt egy nőt!”
Letette, majd tárcsázta a segélyhívót,
és ezt megismételte a diszpécsernek.
HALOTTKÉM
Los Angeles megyében akár másfél hét is eltelhet a boncolásig.
Minden testet egyformán kéne kezelni,
de a valóságban nem mindig történik így.
Ez az ügy a seriffhez is eljutott. Tudni akarták, mi történt.
Ezt a boncolást már másnap elvégezték, ami egészen kivételes.
A boncolás legfontosabb eredményeként
egyetlen lőtt sebet találtak a nő szájában.
A lőtt seb elhelyezkedéséből ítélve
Lana azonnal meghalt.
A golyót lefelé irányuló szögben lőtték ki.
Ha öngyilkosságot követnél el, lefelé irányítanád a fegyvert?
Valószínűleg inkább vízszintesen vagy kissé felfelé.
A halálnem jogi meghatározás, kizárólag orvos állapíthatja meg,
pusztán öt lehetőség közül:
emberölés, öngyilkosság, baleset, természetes halál, ismeretlen ok.
A halottkém határozza meg, nem a bíró, nem az esküdtszék.
A jogi meghatározásról a halottkém, az orvosszakértő dönt.
Dr. Pena nagyon precízen vonta le a következtetéseket.
Ez egyrészt tapasztalat, másrészt józan ész, harmadrészt tudomány.
Dr. Pena ebben az esetben elhalasztotta az eredmények közlését,
meg akarta várni, hogy az összes jelentés megérkezzen,
mielőtt végleges döntést hozna.
Inkább afelé hajlottam, hogy ez gyilkosság vagy baleset,
ám még vizsgálnunk kellett, hogy lehetett-e öngyilkosság.
Depressziós volt? Anyagi nehézségei támadtak?
A főbérlői szerint példás albérlőjük volt.
Ez kizárja a „küszködik, nincs miből megélnie” lehetőséget.
Akiről úgy véltük, hogy bármilyen kapcsolatban állt vele,
legyen ez üzleti vagy személyes jellegű, azzal beszéltünk.
Mindenkinek lehetnek nehéz pillanatai,
de neki mindig sikerült összeszednie magát, kilábalnia a bajból,
és ha valamire szüksége volt, hozzám fordulhatott.
Senki se állította, hogy valaha is
ártani próbált volna magának vagy öngyilkosságról beszélt volna.
Pozitív személyiség volt, az önsértés gondolata se merült fel benne.
Egy tökéletes világban Lana visszatért volna a színészethez,
de mivel már egy éve kiesett a szakmából
és nem ő jutott először a castingosok eszébe,
megélhetést kellett találnia,
és lehetőség kínálkozott a House of Blues-nál.
SUNSET SUGÁRÚT
Clarkson hostessként dolgozott a House of Blues-ban.
Örült neki, hogy dolgozhat.
Örült neki, hogy meggyógyult és újra egészséges.
Megtiszteltetés, ha valakit felkérnek, hogy legyen hostess a VIP-teremben.
A House of Blues VIP-terme nagyon előkelő hely volt,
odajárt Hollywood színe-java.
Az egyik esten Lana vendégeként találkoztam George Clooney-val.
Ha híres vagy és Hollywoodban jársz, a VIP-termet biztosan nem hagyod ki!
Paullal elmentünk a House of Blues-ba,
beszéltünk a menedzserrel és a biztonsági vezetővel,
majd a pincérnővel, aki kiszolgálta Spectort.
Spector megérkezett,
aznap este Lana volt a hostess.
Spector így szólt: „Nem tudod, ki vagyok? Phil Spector!”
Lana mit sem sejtve azt felelte: „Fáradjon be, Ms. Spector!”
Nőnek nézte Spectort.
Ő ezt nem fogadta túl jól.
A biztonsági vezető Lanához sietett: „Megállj csak!”
Félrevonta, és hozzátette: „Bánj vele kesztyűs kézzel!”
Lana ezután sűrű bocsánatkérések közepette
díszasztalhoz kísérte Spectort.
A szórakozóhely a hajnali órákban zár.
Együtt látták távozni őket. Megkérdeztük, van-e videófelvételük.
Megnéztük a videót.
Úgy tűnik, Lana valóban segített Spectornak beszállni az autóba.
Adriano szerint Spector részeg volt.
Spector többször hívta Lanát: „Gyere el a kastélyomba, látnod kell!”
Lana beleegyezett.
Szóval így indult a történet.
Nézni is hátborzongató
azzal a tudattal, hogy ez a fiatal nő két órán belül az életét veszti.
Számos kérdésünk irányult arra,
hogy ő „vonzó nő...” Hiszen disznók a férfiak!
Ez itt Hollywood, a „szereposztó dívány” kifejezés hazája.
Hogyan reagált Lana, ha valaki illetlen megjegyzést tett rá
vagy gátlástalanul viselkedett vele?
Lana, értett ahhoz, hogy finoman utasítsa vissza a figyelmet.
Az emberek könnyen tesznek túlzó feltételezéseket,
ha egy nő egy férfi házába megy az éjszaka közepén,
de én ismertem Lanát,
és pontosan tudom, miért ment el hozzá.
Nem azért ment el, mert romantikus kapcsolatot keresett.
Alapból semmi ijesztő nem lenne abban,
hogy megiszik egy italt Phil Spectorral.
Ő 182 centi magas, míg a férfi 168. Tudott vigyázni magára.
Teljesen érthető számomra,
hogy Lana miért érdeklődött olyasvalaki iránt, mint Phil Spector.
Ez Hollywood.
A kapcsolatépítés itt hatalmas értékkel bír!
Én egyedül ismertem személyesen Phil Spectort és Lana Clarksont is.
Ez aztán a szokatlan, kétes dicsőség!
Először 1966 körül találkoztam Phil Spectorral,
amikor munka közben láttam.
Akkor, 15 éves koromban a Gold Star Studios nagy név volt.
Beosontam, és leültem a kanapéra.
A hangmérnök behívott a stúdióba,
és Phil Spector stúdiónapján kötöttem ki.
Phil Spector hangrögzítési technikája a Wall of Sound.
Ennek az a lényege, hogy egyszerre öt gitár
és három zongora hallható... Akkoriban senki sem csinált ilyesmit!
Két dobos, kész őrület!
Sosem láttam hozzá fogható embert,
ami a stúdióbeli jelenlétét és a viselkedését illeti.
Bizonyos értelemben olyan volt, mint egy kis diktátor,
de az biztos, hogy tudta, mit akar, és azt el is érte.
LANA ÉS ROB
Lana az egyik legjobb barátom volt,
de nem nyílt alkalmunk rá, hogy Phil Spectorról beszéljünk.
Philt talán 1978-ban láttam utoljára,
Lana Clarksont 1984-ben ismertem meg, mielőtt New Yorkba költöztem.
Lana nem tudta, miről hírhedt Phil.
Phil Spector rettentő veszélyes figura volt,
instabil és kiszámíthatatlan ember.
Ha aznap zárórakor a House of Bluesban lettem volna,
mindez nem történik meg.
Sosem hagytam volna, hogy elmenjen Phillel, de...
Mindenkinek kifejezetten az az érzése támadt,
hogy ez egy alaposan vizsgált ügy lesz,
így a lehető legtöbb információra van szükségünk.
Megérkeztek az eredmények a laborunkba
a helyszíneléskor vett DNS-mintákról.
A hálószobában megtaláltuk
a fehér szmokingkabátot, amelyet Mr. Spector viselt
a House of Bluesban töltött estén.
A kabát ujja vérfoltos volt,
emellett pamutpelenkát találtunk a vendég fürdőszobában.
Azt tapasztaltam,
hogy akinek fegyvere van, az pelenkába csavarja azt.
A pelenkát vér és egyéb nedvesség áztatta.
Lana Clarkson vérét mutatták ki a pelenkán és a fürdőszobában,
valamint Phil Spector kabátján is.
Amikor a lövedék eltalálta Ms. Clarksont, és ömlött a vér,
az Mr. Spector fegyverére, kabátujjára és kezére került.
A pelenka és a fegyver vizsgálata után
Dr. Lynne Herold arra következtetett,
hogy a pelenkával törölték le a fegyvert.
A nedvesség és a vérbizonyíték ekkor került a fegyverről a pelenkára.
A vérfoltok mintázata a bűncselekmény közvetett bizonyítéka.
Hogyan sült el a pisztoly? Hol volt az elsülés pillanatában?
Milyen hatást váltott ki az elsülő fegyver?
Mindezek megítélése nehézségekbe ütközött,
mert a vérmintázat bizonyítéka sötétvörös kárpitról származott.
Az eredmények révén kizárhattuk az öngyilkosságot.
Emberölésnek véltük?
Utalhat bármi arra, hogy baleset volt? Persze.
A gond csak az, hogy Spector nem ezt állította.
Fogalmam sincs, mi ütött a nőbe, bassza meg...
Pont a kurva házamban kellett szétlőnie azt a hülye fejét!
2003. SZEPTEMBER 22. – HÉT HÓNAP MÚLVA
A halottkémi hivatal végül megállapította, hogy emberölés volt.
Az orvosszakértők kijelentették, hogy Lana Clarksont meggyilkolták,
de a Los Angeles megyei ügyészség nem akart emberölésért vádat emelni.
A Los Angeles-i halottkémi hivatal nyilatkozatában
nem csak az áll, hogy emberölés történt, de egyenesen Phil Spectorra mutatnak.
Mikor lép a kerületi ügyészség?
Spector befolyásos ember.
Az ügyészség szempontjából túlságosan is, mert már számos kiemelt ügyben vesztettek.
Úgy emlékszem, a Spector-ügy kirobbanásakor
tudtam, kicsoda Phil Spector.
„Who's Lost That Loving Feeling.”
Az unokám imádja a Top Gun zenéjét!
Volt a levegőben egyfajta... paranoiának nem nevezném,
de az ügyészség csúnyán megégette magát az OJ Simpson-üggyel.
Időt szerettünk volna nyerni, hogy eljárást indíthassunk Simpson ellen,
ám a médianyomás miatt kénytelenek voltunk vádat emelni.
Mi történt az OJ Simpson-ügynél? Egyszerűen nem álltunk készen.
Kellő igazságszolgáltatásra és letöltendő börtönbüntetésre törekszünk.
Arra összpontosítunk,
hogyan erősíthetjük meg az arra mutató bizonyítékokat,
hogy ez minden kétséget kizáróan emberölés,
illetve mi gátolhat meg minket abban, hogy ilyen ítélet szülessen.
A média figyelmét mindenki magára akarta vonni.
Szomorú, de ez a média természetéből adódik.
Rárepülnek az olyan ügyekre, amelyeknél szenzációt szimatolnak.
Phil Spector imádott beszélni. Interjút adott boldognak, boldogtalannak.
Egy magazinnak tett állítása szerint Clarkson „megcsókolta a fegyvert”.
Hamis információkat terjesztett és elég ellenségesen beszélt Lanáról,
folyton becsmérlő megjegyzéseket tett rá.
B-FILMES SZÍNÉSZNŐ
Phil Spector PR-gépezete buta libának próbálta feltüntetni Lanát.
Gyakran leszólják, mert B-filmekben szerepelt,
de ő ezt büszkén vállalta!
LANA ÉS SUNNY
Tudta, hogy ő egy nagy, magas barbár királynő, és fel is vállalta.
A család azt kérte,
hogy a belső körből egyikünk se beszéljen senkivel,
Kiforgatnák a nyilatkozatokat,
és úgy jelenne meg a magazinokban, újságokban.
Ezért azt mondtam, jobb, ha nem nyilatkozunk.
A-KATEGÓRIÁS ÁLMOK, B-FILMEK
Így hát csendesen meghúzódtunk a háttérben,
és csak magunkban morgolódtunk mindazon,
amit Phil Spector és csapata a nyilvánosságba okádott.
Borzalmas volt!
Ezzel kimutatta a foga fehérjét.
Erre nem lehet mást mondani, mint:
„Ugyan! Maga valamit rejteget, gyilkosságot követett el!”
Kétségtelenül ez volt a médiában legtöbbet tárgyalt ügy.
A barátaim és a rokonaim másról sem beszéltek.
„A te ügyed?” Mindenkinek megvolt a maga elmélete.
Megfontoltnak kell lenned!
Az én egyik megoldásom az,
hogy ritkán beszélek arról, miből élek.
Nem szálltam el.
Ezt választottam a foglalkozásomnak, szívesen csinálom.
Visszafogottan beszéltem az ügyről.
„Ja, igen, most ezen dolgozom. Persze, közvetíti a tévé.”
A gyerekek akkoriban 13 és 11 évesek voltak.
Ők tudták, mi a helyzet,
de azt hiszem, vették a lapot, és ők soha...
Ezen mindig nevetek. Sosem tartottak valami nagyra!
Azt hallottam... Vagyis ma reggel olvastam az újságban,
hogy Spectort így jellemezték: 90% báj, 10% baj.
Hát igen.
Tapasztalta már azt a 10%-ot?
Dehogy, soha! De sokfélét mondanak róla.
Arra koncentráltunk, hogy miért tartjuk ezt emberölésnek.
Ehhez ismernünk kellett Phil Spector életét.
Legalább egyszer letartóztatták fegyverhasználat miatt.
Birtokolt és magánál tartott fegyvereket.
Hosszú, csúnya történetet halottam arról,
hogy sűrűn hadonászott fegyverekkel.
Az a szóbeszéd járta, hogy ténylegesen fegyvert rántott
egy Ramones-dal felvétele közben.
Dühös lett John Lenonra, hát lőtt egyet a mennyezetre.
Ennek utána kellett járnunk!
Az, hogy Phil Spector fegyvert fogott másokra, a hatalmi játszmáról szól.
Ha van hatalmad, nincs szükséged fegyverre.
Gyáva nyúl volt.
Töltött fegyvert hordott magánál, hogy megfélemlíthessen másokat,
John Lennontól kezdve Leonard Cohenig.
LEONARD COHEN – SPECTOR ÉS COHEN DALAI
Épp egy stúdiónap zárásához készülődtek,
amikor Phil Spector azt mondta Leonard Cohennek: „Erre még vokálozz rá!”
Leonard azt válaszolta: „Tudod, igazság szerint fáradt vagyok,
de holnap megcsinálhatom!” Ekkor Phil elővette a fegyvert...
FEGYVERT FOGOTT A FEJÉHEZ
Leonardra fogta, és azt mondta: „Most énekled fel!”
Leonard Cohent ez nem ingatta meg. És ez még csak az első nap volt!
Leonard mesélte nekem!
ŐRÜLT ZSENI
Még így is érdekelte,
hogy a Phillel közös munka milyen lehetőségeket nyithat számára,
de tudta, hogy a fegyver mindig nála van.
Nagyon befolyásos volt, az emberek meggondolták, hogyan reagálnak.
Főleg a zenei világban.
Elég befolyásosnak vélték ahhoz, hogy tönkretegye a karrierjük.
Azok közül, akikkel beszéltünk, sokan nem akartak hivatalos nyilatkozatot tenni,
de arról beszéltek, hogy többeket erőszakkal a házában tartott.
Nőket és férfiakat is.
Jól érzed magad Phillel, aztán mikor haza mennél,
azt mondja: „Várj meg itt!”
Ez mindig ugyanabban az előszobában történt.
Szó szerint eltűnt, néha akár órákra is,
míg készen nem állt arra, hogy elmenj.
Hogyan tartotta bent őket?
Rémlik még a padlón talált másodzár?
Kivette a zárat, és a vendége bent ragadt.
Ezzel is irányíthatott másokat.
Ez különböztette meg másoktól.
Kontrollmániás volt.
Ms. Clarksont gyakorlatilag bebörtönözték.
Nem távozhatott önszántából, mert nem tudta kinyitni az átkozott ajtót,
amiből Mr. Spector kivette a fogantyút,
vagyis az ajtó másodzárának fordítógombját.
ZÁRVA
Pletykákat hallottunk, de ezekkel a tárgyalóteremben semmire se megyünk.
Megcáfolhatatlan bizonyíték kellett!
Rich Tomlin minden nyomot követett a csapatával,
így a pletykákból tények váltak.
Találtunk szemtanúkat, rengeteget!
TANÚVALLOMÁSOK
Volt, akivel csak egyszer randevúzott,
másokat évek óta ismert,
de valami közös volt ezekben a nőkben:
Mr. Spector túszul ejtette
és megfosztotta őket a mozgásszabadságuktól.
Mind azt állították, hogy Spector kezdetben elbűvölő modorúnak,
figyelmesnek, megnyerőnek,
remek beszélgetőpartnernek tűnt, majd hirtelen kifordult magából.
Phil Spectornak szokásává vált, hogy nőket vigyen a házához,
szexuális előnyöket követeljen tőlük,
ha pedig ennek nem tettek eleget, fegyvert rántott.
Ez a bűnelkövetési módszere, vagyis
ez a magatartás jellemzi, ez jellemezte a múltban.
Ez azért fontos,
mert ha nem találsz senkit, aki szerint korábban is megtörtént,
azt a védőügyvéd az előnyére fordíthatja:
„Abszurd feltételezés, hogy az ügyfelem ilyet tenne!”
Ezek a nők tanúsították, hogy féltették az életüket
és attól tartottak, hogy Spector megöli őket.
Ez a bizonyítékok létfontosságú eleme,
nagyon fontos a szándékosság bizonyításához.
Egész biztosan nem öngyilkosság volt, de nem is baleset.
Spector agresszív hajlamokat mutatott,
aminek előbb-utóbb ez az eredménye.
Az alapján, amit elmondtak azok, akik korábban keresztülmentek ezen,
szerintem Spector nem akarta, hogy Lana elmenjen.
Legalább egy órára magára hagyta őt az előszobában.
Lana idő közben elaludt, majd Spector, ki tudja, milyen okból
fogta a pisztolyt, és a szájába dugta a csövet.
A nő bepánikolt, Spector pedig megölte őt.
SPECIÁLIS TÖLTÉNY
Miután felismerte a tettét, Phil Spectornak bőven maradt ideje arra,
hogy megpróbálja átrendezni a tetthelyet.
Folyamatosan tartottuk a kapcsolatot az ügyészséggel,
közösen dolgoztunk az ügyön.
Végül 2003 novemberében
megszületett a döntés, és vádat emeltek Phil Spector ellen emberölésért.
2003. NOVEMBER 20. – KILENC HÓNAPPAL LANA CLARKSON HALÁLA UTÁN
Kezdetben az OJ Simpson-ügy híres ügyvédje, Robert Shapiro védte.
A védelmét már a harmadik sztárügyvédekből álló csapat látja el.
Egy dolgot tudni kell Phil Spectorról: egy napot sem akart börtönben tölteni!
Valahányszor új védőügyvédet szerzett, a tárgyalást elnapolták,
mert a bírónak időt kellett adnia a felkészüléshez.
Phil Spector letette az óvadékot, így szabadlábon maradt.
Még meg is házasodott!
2006 SZEPTEMBERE – ESKÜVŐ
Amíg el tudta halasztani a perét, addig szabad ember lehetett.
ÖT HÓNAP HALASZTÁS
Mr. Spector?
2007. ÁPRILIS 25. – NÉGY ÉVVEL LANA CLARKSON HALÁLA UTÁN
A tárgyalás hangulata egy cirkuszéra emlékeztetett.
Phil Spector minden alkalommal más parókát viselt.
Tagbaszakadt testőrök kísérték.
A védelem ebben az esetben
elképesztően durva magatartást tanúsított.
Az egyik védőügyvéd,
egy minden etikát nélkülöző gennyláda, a New York-i maffia ügyvédje
belém kötött az előcsarnokban, és követett a mosdóba. Ilyeneket mondott:
„Alig várom, hogy a tanúk padjára álljon! Úgy elpicsázom!”
Igazán? Kis növésű pacák vagyok.
Azt hiszi, sosem picsáztak még el? Nem lát?
Nézze az arcomat, nézzen rám! Karriert építettem arra, hogy elpicsáznak!
Nem én vagyok a legjobb tanú,
de el tudom mondani az igazat, és az bizony rohadt könnyű!
Megfélemlíthetőnek tűnhettem, ha egyáltalán létezik ez az átkozott szó.
Szerintem nem voltam az!
A tét az volt, hogy Lana Clarksonnak és családjának igazságot szolgáltassunk,
ám a per rejtett üzenettel is bírt.
A Los Angeles-i ügyészség már 40 éve nem nyert nagy horderejű ügyet,
hiába utaltak jelentős bizonyítékok
a hírességek bűncselekményben való érintettségére.
Az ügyészségnél töltött első évem
az OJ Simpson-ügy perével telt.
Egészen fiatal, zöldfülű ügyész voltam.
Jelentős tanulságok vonhatók le abból a perből.
Az esküdtek másként tekintenek a hírességekre.
Némileg azonosulnak velük,
bizonyos fokú együttérzést táplálnak irántuk.
Nagy nyomás nehezedik az esküdtekre.
Tudják, hogy a barátaik megszólják őket,
ha bűnösnek találnak egy hírességet.
Nem zenei producerként akartuk bíróság elé állítani Phil Spectort,
hanem magánemberként.
Az a tény, hogy ő egy szenzációs zenei producer,
aki mindenki szerint fantasztikus, sőt,
rendkívüli zenét alkotott
és megváltoztatta azt, ahogyan a zenére és a rock and rollra gondolunk...
Igazából nem számított.
Egyedül az számított, ami a kastélyban történt
azon a bizonyos napon.
Az volt a stratégiám, hogy lerántsam a leplet a valódi Phil Spectorról.
Ennyi az egész!
Csaknem 20 esetet szándékoztunk bemutatni.
A bíró ezt ötre korlátozta, de ez is megfelelt.
Pisztolyt szegezett a homlokomhoz.
Elővette a revolvert, és oldalról fejbe vágott vele.
- „Ha lelépsz, megöllek!” - „Menj csak, szétlövöm a ***** fejed!”
Váratlanul ért.
Emlékszem, kockás dzsekit viselt,
mert Elmer Fudd jutott róla eszembe.
A fegyver nagyobb volt nála!
Felmentünk a lépcsőn a hálószobájába. Erre semmi szükség nem volt!
Lehetett volna romantikus, ehelyett fegyverrel kényszerített,
meg akart erőszakolni!
Jól gondold meg, mit mondasz nekem,
mert semmiért, amit mondasz... nem érdemes meghalnod!
PHIL SPECTOR HANGÜZENETE AZ ÁLDOZATNAK
Ég veled, Dorothy!
Nehéz volt hallgatni
azokat a nőket, akik úgy kitárulkoztak.
Köszönöm nekik, hogy képesek voltak rá,
mert nem lehetett könnyű kiállni annyi kamera, a bűnügyi csatorna
és a sok ember elé a felkavaró történeteikkel!
A média töviről hegyire közvetíteni akarta a tárgyalást.
Az OJ Simpson-ügy közismerten katasztrofálisan sült el.
Az emberek ilyenkor másképp viselkednek,
az ügyből kirakatper válik.
Bizonyítás helyett előadod magad.
Ezért többek között törekedtünk
legalább a saját tanúinkkal megértetni,
hogy egyszerűen az igazság feltárása a cél.
Minden más figyelemelterelés, ügyet sem szabad vetni rá!
Lámpalázas leszek a nyilvános beszédtől.
Utálok tanúskodni, most is olyan, mintha fognák a tököm.
Tudtam: Mr. Spector forrásai kiapadhatatlanok,
iszonyú drága, hozzáértő, rámenős ügyvédeket fogadott fel,
így hátrányba kerültem.
Tanúskodáskor néhány egyszerű szabályt igyekszem betartani:
hallgasd meg a kérdést, válaszolj rá, aztán pofa be!
A tanúk padjára ültem, enélkül is izgultam.
Mark Lillienfeld, szegénykém, tanúvallomást tett.
A tanúkihallgatás során
megkérték, hogy részletezzen valamit Lanával kapcsolatban,
és a „keze” helyett a „mancsa” szó csúszott ki a száján.
Amint kimondtam, ráébredtem, hogy a nő kezét mancsnak neveztem.
Részben az idegesség miatt, részben, mert hülye vagyok.
A hallgatóságot pásztáztam, és láttam, hogy az anyja rám mered.
A tekintetéből sugárzott a döbbenet és az értetlenség:
„Mancsnak nevezte a halott lányom kezét!”
Kínosan feszengtem.
Hát igen, nem ez volt Mark legfényesebb pillanata!
Gyorsan kijavította magát.
Mark teljesen maga alatt volt.
Őszintén mondom, először fordult elő... hogy lelket kellett öntenem belé!
Szörnyen érezte magát!
Imádja a kutyákat, egész életében kutyát tartott.
Egy kutyáról kaptam a becenevem és kutyákkal álmodok.
Kutyakomplexusom van!
Egyedül Lana Clarkson anyjának érdekelt a véleménye...
Bocsánatot kértem.
Emlékszem, milyen kedvesen jött oda hozzám.
Nagyon hálás voltam.
Arról beszéltem neki,
micsoda megtiszteltetés tagja lenni egy olyan gyilkossági nyomozásnak,
amelynél az áldozat ilyen nagyszerű ember.
Öröm számomra, hogy megismerhettem az életét
és megtudhattam, hogyan érintett meg másokat.
Maga a tárgyalás hosszúra nyúlt, hónapokig tartott,
rengeteg tanú volt.
A védelem az Egyesült Államok számos pontjáról hívott szakértőket.
Több százezer dollárt költöttek rá.
Világhírű szaktekintélyek voltak,
élő bizonyítékai annak, hogy egyesek, ha megfizetik őket,
Donald kacsának vallják magukat és a csillagokat is lehazudják az égről.
TÖRVÉNYSZÉKI PATOLÓGUS
Ha szigorúan ragaszkodunk az objektív tudományos bizonyítékokhoz,
ez öngyilkosság.
Nem pusztán vádat emeltünk egy ügyben,
az igazságot védtük.
Azzal kapcsolatban, hogy a fegyver hogyan sülhetett el Lana szájában,
csak azzal az állítással védekezhettek, hogy ő maga húzta meg a ravaszt.
Tudtuk, hogy a védelem ki fogja kezdeni Lanát. Rákényszerültek.
Súlyosan depressziósnak kellett láttatniuk, olyan embernek,
aki fél lábbal a sírban van, a másikkal meg csetlik-botlik
és nincs miért éljen.
Elhoztak és lejátszottak egy videót.
Egyetlen férfi rabszolgája, sem a kurvája nem leszek!
A védőügyvédek mögött ült Phil Spector akkori felesége.
Egyszer csak hangosan vihogni kezdett, kinevette Lanát.
Maguk rendőrök olyan találékonyak néha!
Nem Lanával nevetett, hanem rajta.
Ez a védelem szándékos trükkje volt, hogy kigúnyolják
és azt sugallják, hogy alsóbbrendű,
rossz színésznő, akinek nem volt miért élnie,
a szakmai törekvéseket és lehetőségeket is nélkülözte.
Ez fájdalmat okozott Donnának és a családnak.
Ha egy kedves barátodat meggyilkolják,
azután az eljárás során befeketítik,
és végig kell hallgatnod a bíróságon
a vele kapcsolatban összehordott meséket,
az fájdalmas, mert tudod, hogy nem igazak.
Ez borzasztóan elkeserített, mert úgy éreztem, hogy nem tudom megvédeni
sem őt, sem a hírnevét úgy, ahogyan megérdemelte volna.
2007 SZEPTEMBERE – A TÁRGYALÁS ÖTÖDIK HÓNAPJA
Kaliforniában Phil Spector védőügyvédei ismertették az álláspontjukat.
TÖRVÉNYSZÉK
Találkozol 12 emberrel. Nem ismered őket, ők sem ismerik egymást...
Nehéz elérni, hogy ugyanolyan színűnek lássák az eget,
ezért előre semmit sem tekintettek nyert ügynek.
Abban viszont biztos voltam, hogy megfelelő bizonyítékot gyűjtöttünk
és jó tervet dolgoztunk ki a tárgyalásra,
tudtam, hogy a tanúk, a felszólaló nők,
Adriano De Souza
és mindenki más tette a dolgát,
ezért azt gondoltam, hogy ez nem okozhat különösebb nehézséget.
Minden szükséges eszköz az esküdtek rendelkezésére állt.
ESKÜDTSZÉK
Az első napon így volt.
Az önbizalmam a második napon kezdett meginogni,
a harmadikon rendesen ingott.
A kezdés eltart pár napig,
mert egyenként sorra kell venniük a bizonyítékokat,
de azután...
Jött az ötödik, a hetedik, a nyolcadik, a kilencedik nap.
Addigra kikészültem.
Azon rágódtam, mit csináltam rosszul, hogyan húzódhat el ennyire.
Mikor az esküdtszék elnöke elindította az első szavazást,
az lehangoló volt.
Erősen megosztottak voltunk.
Négy bűnös, öt nem bűnös, négy tartózkodás.
Mintha az egészet újratárgyaltuk volna a tanácskozásainkon.
Az esküdtek tárgyalójában néhányunknak újra érvelnünk kellett
azoknak, akik nem értettek valamit
vagy bedőltek a félretájékoztatásnak,
amit a védelem szakértői előadtak.
Ha elég gyakran és sokféleképpen ismétlik a hazugságot,
az szinte ténnyé válik.
Életem leghosszabb, legfájdalmasabb élménye volt.
Mindenkinek a felmutatott bizonyítékok alapján kellett végeznie a munkáját.
Ez jelenti a megvilágosodást mindannyiunknak.
Tudtam, milyen komoly az ügy.
Őszintén elmondtam, miért ítéltem bűnösnek.
Annyira elharapódzott a vita a végére, hogy muszáj volt kijutnunk.
Már 14 napja tanácskoztunk, így is túl hosszúra nyúlt.
Fogtam magam, és megnyomtam a csengőt. Ennyi volt!
Úgy találtam, az esküdtszék képtelen volt ítéletet hozni,
a pert érvénytelennek nyilvánítom.
Azt hittem, egy csapásra megleszünk vele...
9. SZ. ESKÜDT
...de nem így lett.
Sértőnek találtam a védelem állításait és mindazt, amit összehordtak.
Azt hiszem, máris eleget mondtam!
Amikor lecsapott a kalapács,
összeszorult a gyomrom,
úgy éreztem, kudarcot vallottam.
Mindenki megtette a magáét,
és úgy tűnt, én egyedül mulasztottam,
nekem nem sikerült végigvinnem az ügyet.
A pályafutásom mélyen megalázó pillanata volt.
Felmentem az emeletre, összepakoltam az aktatáskám estére.
Örültem volna, ha a sajtó eltakarodik.
Egyetlen riporternő mégis ott maradt egy mikrofonnal és egy kamerával,
majd amikor kimentem az autómhoz, azt kérdezte:
„Mr. Jackson! Szándékában áll újratárgyalni az ügyet?”
Erre megtorpantam, ránéztem, és így szóltam:
„Annyiszor tárgyalnám újra, ahányszor a valódi igazságszolgáltatáshoz kell!”
És mentem tovább.
Egy határozatképtelen esküdtszék nem állíthatott meg minket. Ilyen nincs!
Összeszedtük a gondolatainkat, újra átnyálaztuk az ügyet,
és úgy másfél év múlva ismét megpróbáltuk.
FELKÉSZÜLT AZ ÚJABB TÁRGYALÁSRA
Az első tárgyaláson a tucatnyi esküdtből tíz szavazott arra, hogy bűnös,
így ebből arra következtettem, hogy nem hibáztunk semmiben.
Válasszunk új esküdteket, és helyezzük napirendre az ügyet,
másodszor is tervezzünk meg mindent ugyanúgy! Így tettünk.
Nem tudtam, mire számítsak a második tárgyaláson.
Nem kerekedett belőle akkora műsor,
de érzelmileg mindkét tárgyalás megviselt.
2009. ÁPRILIS 13. – HÉT ÉV MÚLVA
Az esküdtszék ismét tanácskozott.
Én ekkor a fiam középiskolai baseballmeccsén voltam.
A per kezdetekor 11 éves volt,
ekkor már 16.
Folyamatosan csörgött a telefonom.
„Halló! Ítéletet hoztak!”
Ott ültem,
és ezen agyaltam.
Mindig lesznek tárgyalások és ítélethozatalok,
ám ha lehetek önző, nem mindig lesz alkalmam arra,
hogy baseballozni lássam a fiam.
Ezért azt mondtam: „Nem, majd megnézem a tévében!”
Az egyik oldalamon a lányom, a másikon a fiam ült.
Lélegzet-visszafojtva vártunk.
Mi, esküdtek a fent nevezett cselekményben a vádlottat, Phillip Spectort
a Lana Clarkson elleni másodfokú emberölésben bűnösnek találtuk.
Amikor kimondták, hogy bűnös, végre fellélegezhettem!
El sem hittem, hogy végre az igazságnak megfelelő ítéletet hallunk!
A család örömmel fogadja, hogy az esküdtszék elutasította
a ferdítést és Lana Clarkson életének bemocskolását,
ami ezt és az előző tárgyalást egyaránt jellemezte,
és már hat éve tart.
Nem számít milyen híres vagy gazdag vagy, miféle hírnévnek örvendesz,
bíróság elé állítanak
és felelősségre vonnak a tetteidért!
Az elmúlt 40 évben ez volt az első híresség ellen hozott ítélet.
Ez persze hatalmas eredmény minden érintett számára.
Megnyugtató az a tudat,
hogy Los Angelesben pert lehet indítani
egy tőkeerős, befolyásos hírességgel szemben,
és az embernek abban az örömben lehet része, hogy az igazságra fény derül.
Mr. Spector ítélete 19 évtől életfogytig terjedő börtönbüntetés.
Ez pedig...
nem a törvény rehabilitációs céljáról, hanem a büntetésről szól.
Üldögélj a celládban, és gondolkodj azon, amit tettél,
a kurva életed hátralévő részében, addig a napig, amikor meghalsz
és koporsóban visznek ki!
Pontosan azt kapja, amit megérdemel!
Az ügy első tárgyalása előtt otthagytam az állásom,
PTSD-ben szenvedtem.
Őszintén szólva túlságosan feszült voltam a munkához.
Danny viszonylag fiatalon ment nyugdíjba.
Azt hiszem, Mark mondta egyszer,
hogy mindenkire bizonyos számú gyilkosság jut.
Ez a szám mindenkinél más, de egy ponton
eleged lesz, és abbahagyod.
Ez egy egészen nagyszerű, csodálatos munka.
A családommal együtt sokat köszönhetek ennek,
de attól még borzasztó megterhelő.
Érzelmileg ártalmas ránk nézve.
Több barátom öngyilkosságot követett el,
mások halálra itták magukat,
amit nem neveztek öngyilkosságnak, holott az.
Minden évben több rendőr lesz öngyilkos,
mint ahányan szolgálat közben halnak meg.
Ez hatalmas szám!
Ahhoz, hogy addig bírd, mint Mark, olyannak kell lenned, mint ő,
hogy csak úgy lepereghessen rólad minden!
Akkor, 1994-ben a gyilkossági nyomozói pályám elején jártam.
Rendőrként csak két éve foglalkoztam gyilkosságokkal.
A társammal vettük kézbe
Micky Thompson és Trudy Thompson megölésének ügyét.
Nagy horderejű eset.
Régebben magam is rajongtam az autókért, tudtam, hogy Mickey Thompson legenda volt!
Felesége, Trudy az esemény népszerűsítésében segít.
Lesből gyilkolták meg Thompsont és feleségét, Trudyt
a pár Bradbury-i házának kocsifelhajtóján.
A nőt támadták meg először.
Úgy tervelték ki, hogy kínozzák apámat. Sikerült is.
A feliratot fordította: Poór Anikó